AVANCEN ELS TREBALLS DE DESPLEGAMENT DE FIBRA ÒPTICA
Sin fecha

El pla de desplegament de la fibra òptica en el municipi de l’Eliana, a càrrec de Telefònica, segueix avançant a bon ritme. Els treballs inicials s’han centrat a tendir els cables generals d’alimentació i a instal·lar cables de distribució. La xarxa de distribució és la que possibilita l’execució d’escomeses domiciliàries de fibra i, amb açò, la prestació de serveis d’Internet d’alta velocitat.

Està previst que, abans que acabe el mes d’abril, la fibra de Telefònica puga ser contractada en gran part de les Taules, Hendaia, el Campés Baix o el centre urbà. Segons ha informat la companyia a l’Ajuntament de l’Eliana, els usuaris s’assabentaran que poden contractar-la a través de l’oportuna informació que arribarà directament a la seua bústia.

Els treballs prosseguiran durant els pròxims mesos ja que la intenció és que la fibra arribe a totes les llars del municipi abans de l'estiu.